**Výzva na predloženie ponuky – prieskum trhu**

v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.** |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 811 08 |
| IČO | 35776005 |  |  |
| Kontaktná osoba | **Ján Ribárszki**e-mail: jribarszki@konsolidacna.sk  | Tel: 02/ 57 289 192 |

1. **Predmet zákazky:**

Predmetom zákazky je dodanie dvoch (2 ks) serverov pre primárne dátové centrum v zmysle opisu technickej špecifikácie vrátane súvisiacich služieb uvedenej v bode 2 tejto Výzvy, pre Slovenskú konsolidačnú, a.s. (ďalej aj „verejný obstarávateľ“).

1. **Opis predmetu zákazky**

**2.1. Technická špecifikácia**

|  |  |  |
| --- | --- | --- |
| **2.1.** | **Server** | **Počet:  2 ks** |
| 2.1.1 | Model – prevedenie | Rackové prevedenie pre použitie v 19“ racku s výškou max 1U, musí byť vybavený originálnou sadou pre umiestnenie v racku a ramenom pre organizáciu pripojených káblov (Cable Management Arm) |
| 2.1.2 | Výkon servera | Server s x86 mikroprocesorom s výkonom dávajúcim pri osadení dvoma procesormi minimálne skóre podľa benchmarku SPEC CPU2017 Floating Point Speed Base 136 |
| 2.1.3 | Počet/max. počet CPU | Obstarávateľ požaduje osadenie dvoch procesorov Intel Xeon-Gold 6246R alebo ekvivalent, pričom počet jadier jedného procesora musí byť maximálne 16 z dôvodu licenčných obmedzení a zároveň z dôvodu minimálnych požiadaviek aplikácie nesmie byť takt procesora nižší ako 3.3 GHz pre parameter Base Frequency |
| 2.1.4 | Pamäť | 768GB DDR4-2933 RDIMMS, šesťkanálové usporiadanie, rozšíriteľná do 6TB, s možnosťou online záložnej pamäte a zrkadlenia, min. 12 voľných RAM slotov pre ďalšie rozšírenie pri osadení požadovanej kapacity. Rýchlosť prenosu údajov (Data Rate) medzi pamäťovým subsystémom a procesormi min. 2933MT/s |
| 2.1.5 | Subsystém pevných diskov | Minimálne 2ks 480GB 2.5" Read Intensive SSD diskov, vymeniteľné za chodu (hotplug), min. 6 ďalších voľných pozícií na osadenie hot-plug HDD, s možnosťou rozšírenia na apoň 11 interných diskových pozícií 2.5“ |
| 2.1.6 | Diskový radič | SAS/SATA 12Gb, 8 fyzických liniek, podpora RAID 1/10/1ADM/10ADM/5/50/6/60, 2GB cache zálohovaná flash, alebo obdobnou technológiou. Radič a diskový subsystém musí byť vybavený internou záložnou batériou pre možnosť korektného dokončenia všetkých I/O operácií na disky aj v prípade totálneho výpadku alebo poruchy napájacích zdrojov servera. Radič musí umožňovať použitie ľubovoľnej kombinácie SSD, SAS a SATA diskov |
| 2.1.7 | Optická mechanika | bez optickej mechaniky, obstarávateľ však požaduje pre prípad budúcej potreby vybavenie servera samostatným integrovaným slotom pre osadenie optickej mechaniky. Použitie internej optickej mechaniky nesmie obmedziť maximálny počet diskov (11) |
| 2.1.8 | Grafický adaptér | Integrovaný, s rozlíšením min. 1920x1200, integrovaný VGA port |
| 2.1.9 | Sieťový adaptér | Minimálne 4x RJ45, 10/100/1000T - všetky porty podporujú TCP/IP Offloading |
| 2.1.10 | FC HBA adaptér | Minimálne 2 porty 16Gb FC |
| 2.1.11 | Optický kábel | 2 x optický kábel LC-LC, min. OM3, v dĺžke 5 metrov |
| 2.1.12 | Ventilátory | Min. 6x redundantné, vymeniteľné za chodu |
| 2.1.13 | Napájacie zdroje | Redundantné, vymeniteľné za chodu bez ovplyvnenia prevádzky, min. 800 Watt, účinnosť min. 96%. Servery musia byť osadené takým typom zdrojov, aby výpadok jedného nemal žiaden dopad na prevádzku servera (ani zníženie výkonu). |
| 2.1.14 | I/O porty | Minimálne 5x USB 3.0, z toho 2 interné a 1 na prednom paneli; 1x interný microSD slot; 1x serial port; 1x VGA port |
| 2.1.15 | PCI sloty | Celkovo min. 2x PCI Express 3.0, z toho jeden x16/x16 a jeden x8/x8. |
| 2.1.16 | Manažment | Servisný procesor alebo karta pre systémový manažment poskytujúca podporu vzdialeného manažmentu servera cez internet alebo intranet pomocou bezpečnej kryptovanej komunikácie (SSL, SSH, AES, 3DES), podporu štandardu IPMI 2.0, samostatný dedikovaný sieťový 1Gb port. Požadujeme aj rozšírené funkcie ako: podpora grafického rozhrania, Dvojitá autentifikácia s integráciou do adresárovej služby (MS AD). Podpora záznamu a spätného prehrávania bootovacej obrazovky. |
| 2.1.17 | Operačný systém pre server | Licencia operačného systému MS Windows Server 2019 Datacenter, pokrývajúca všetky fyzické jadrá inštalovaných procesorov, s právom na downgrade |
| 2.1.18 | Predinštalovaný SW | Software na diaľkovú správu servera uvedený v bode Manažment – ovládanie všetkých funkcií vzdialenej správy. SW musí byť aktivovaný na plnú požadovanú funkcionalitu. |
| 2.1.19 | Záruka | Predporuchová záruka na RAM a HDD, záručný servis po dobu 3 rokov na mieste, odstránenie poruchy nasledujúci pracovný deň. Rozšírená podpora s právom bezplatnej inštalácie nových verzií a prístupom k rozšírenej technickej podpore výrobcu pre SW na diaľkovú správu/manažment na obdobie 3 rokov. Obstarávateľ požaduje predloženie potvrdenia výrobcu servera o zaregistrovaní požadovanej úrovne a dĺžky záruky a podpory v systémoch výrobcu najneskôr v momente dodávky servera. |
| 2.1.20 | Inštalačné a konfiguračné práce | Minimálny rozsah požadovaných služieb/prác:* kompletizácia HW zariadení, osadenie do racku,
* v cene služieb musia byť zahrnuté všetky pridružené náklady na dopravu, ubytovanie a pod.
 |

1. **Cenová ponuka:**

V nadväznosti na uvedené si Vás dovoľujeme požiadať o predloženie ponuky na celý predmet zákazky opísaný v bodoch 1. a 2. tejto Výzvy.

***Ponuka musí obsahovať:***

* 1. Základné identifikačné údaje uchádzača v zmysle **Prílohy č. 1.**
	2. Cenovú ponuku predloženú v zmysle **Prílohy č. 1.**
	3. Uchádzač predloží (sken) minimálne 2 referencie za realizované zákazky (za obdobie rokov 2017-2020), ktorých predmetom bolo dodanie servera/serverov podobnej konfigurácie, vrátane požadovaných inštalačných prác. Verejný obstarávateľ požaduje, aby hodnota aspoň jednej zákazky bola minimálne vo výške 60 000 eur bez DPH.
	4. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
	5. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
1. **Miesto dodania predmetu zákazky:**

Cintorínska 21, 811 08 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena v zmysle **Prílohy č. 1.** za celý predmet zákazky opísaný v bodoch 1. a 2. tejto Výzvy.

1. **Zmluvné podmienky:**

Po vyhodnotení ponúk uchádzačov bude úspešnému uchádzačovi vystavená objednávka. Lehota na dodanie dvoch (2 ks) serverov pre primárne dátové centrum vrátane požadovaných súvisiacich služieb je maximálne ***40 pracovných dní*** od doručenia mailovej objednávky verejným obstarávateľom na mailovú adresu uvedenú v cenovej ponuke v zmysle **Prílohy č. 1.**

1. **Lehota na predkladanie ponúk:**

**7.5.2020**

1. **Forma a spôsob predloženia ponúk:**

Ponuky žiadame doručiť mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Príloha č. 1: Cenová ponuka